Ossip K. Flechtheim

Ossip K. Flechtheim (rodený ako Ossip Kurt Flechtheim; * 5. marec 1909, Nikolajev, Ukrajina – † 4. marec 1998, Berlín, Nemecko), býva uvádzaný aj ako Ossip Karl Flechtheim) bol americký politológ a futurológ.

 Kariéra 
Od roku 1910 žil v Nemecku. Študoval právo a sociálne vedy v Nemecku a vo Francúzsku. V roku 1931 mu bol udelený titul doktora práv. V roku 1935 emigroval do Švajčiarska a potom do USA. V roku 1943 vytvoril pojem a koncept futurológie ako vedy o budúcnosti. Po druhej svetovej vojne prednášal na nemeckých a amerických univerzitách. Pôsobil v Nemecku, Francúzsku, Švajčiarsku a v USA.

 Tvorca futurológie 
Pojem futurológia ako i návrh jej konceptu vytvoril Karl Ossip Flechtheim v dvoch článkoch Futurology - A New Science ?  a Futurology - A Science of Probability , ktoré boli publikované  v roku 1943 v amerických časopisoch Forum a Midwest Journal. V týchto článkoch uviedol prvýkrát pojem futurológia a načrtol základné charakteristiky futurológie ako vedy o budúcnosti. Obidva články boli v roku 1966 znovu publikované vo Flechtheimovej knihe History and Futurology. Pojem futurológia vznikol spojením latinského slova futurum, čo znamená budúce, a gréckeho slova logos, čo znamená veda.  Flechtheim navrhol futurológiu ako určitý transdisciplinárny priestor, v ktorom bude možné vytvárať rôzne alternatívne scenáre budúceho vývoja. 

 Dielo 
Napísal a vydal knihy a publikácie
 Futurology - A New Science ? (1943)
 Futurology - A Science of Probability (1943)
 Teaching the Future ! (1945)
 Fundamentals of Political Science (1952)
 Von Hegel zum Kelsen. Rechtstheoretische Aufsätze (1963)
 Weltkomunismus im Wandel (1965)
 Ein Welt oder keine ? Beiträge zur Politik, Politologie und Philosophie (1966)
 History and Futurology (1966)
 Von Der Weltrevolution zum Sowjet-Imperium (1967)
 Futurologie - Moeglichkeiten und Grenzen (1968)
 Teaching the Future (1968)
 Is Futurology the Answer to the Challenge of the Future ? (1969) (1971)
 Futurologie. Der Kampf um die Zukunft (1971)
 Zeitgesichte und Zukunfstpolitik (1974)
 Ausblick in die Gegenwart. Sieben Dialogue (1974)
 Marx heute - Pro und Contra (1983)
 Ist die Zukunft noch zu retten ? (1987)

 Bibliografia 
 Knihy 
 Flechtheim, Karl Ossip: History and Futurology. A.Hein. Meisenheim am Glan 1966
 Flechtheim, Karl Ossip: Futurologie. Der Kampf um die Zukunft. VerlaG Wissenschafte und Politik, Koln 1971

 Články 
 Flechtheim, Karl Ossip: Futurology - A New Science ? In: Forum, 1943
 Flechtheim, Karl Ossip: Futurology - A Science of Probability. In: Midwest Journal, 1943

 Externé odkazy 
 Eberhard Fromm Vater der Futurologie 


Kategória:Politológovia USA
Kategória:Futurológovia
Kategória:Osobnosti USA židovského pôvodu